Man brand erg toe motor vlamvat | Maroela Media
Man brand erg toe motor vlamvat
'n Man het Saterdag in die vroeë oggendure ernstige brandwonde opgedoen nadat hy glo in 'n brandende motor vasgekeer is.
Werner Vermaak, woordvoerder van ER24, het gesê paramedici is omstreeks 03:00 na 'n huis in Glenwood, Pietermaritzburg, ontbied. Die 25-jarige man was in 'n kritieke toestand in een van die slaapkamers met ernstige brandwonde aan sy bolyf en gesig.
"'n Brandende voertuig was buite en die man se familielede het probeer om die vlamme te blus. Dit is onduidelik hoe die voertuig aan die brand geslaan het en hoe die man se familie hom uit die motor gekry het," het Vermaak gesê.